Lietuvos kino mėgėjų sąjunga

Lietuvos kino mėgėjų sąjunga – Lietuvos visuomeninė organizacija, vienijanti kino meno kūrėjus mėgėjus.

Yra Vasario 16-osios g. 13 / Šermukšnių g. 1, Vilniuje. Ten pat, kur ir profesionalų Lietuvos kinematografininkų sąjunga.

 Veikla 
Pirmoji Lietuvos kino organizacija, Lietuvos kinematografininkų mėgėjų sąjunga, įkurta 1931 m. gegužės 2 d. ir veikusi iki 1935 m. Kaune. Jos steigėjas ir pirmasis pirmininkas – kino operatorius Stepas Uzdonas. 1966 m. įsteigta LTSR kino mėgėjų draugija, nuo 1989 m. Lietuvos neprofesionalaus kino draugija, nuo 1995 m. Lietuvos kino mėgėjų sąjunga. Nuo 1992 m. Tarptautinės kino mėgėjų organizacijos (UN1CA) narė, kasmet dalyvauja jos rengiamame tarptautiniame kino festivalyje. 2007 m. vienijo – 1500 kino mėgėjų.

 Veikla 
Lietuvos kino mėgėjų sąjunga skatina ir propaguoja savo narių kūrybą, rengia kūrybines stovyklas, seminarus. Aukščiausia valdymo institucija – visuotinis narių susirinkimas, šaukiamas kas 4 metai, tarp susirinkimų – valdyba ir pirmininkas. Lietuvos kino mėgėjų sąjunga nuo 1957 m. kasmet rengia respublikinį ir nuo 1967 m. Baltijos šalių mėgėjiškų filmų festivalius, teminius festivalius Lietuvos miestuose: jaunimo filmų „Debiutas“, šeimyninių filmų Šiauliuose, humoristinių filmų Marijampolėje.

 Pirmininkai 
 1966–1982 m. Vytautas Baniulis
 1983–1988 m. A. Kalina
 1989–1993 m. V. Kažukauskas
 Nuo 1994 m. Vidmantas Gaigalas

 Šaltiniai 

Kategorija:Lietuvos profesinės organizacijos
Kategorija:Lietuvos kultūrinės organizacijos
Kategorija:Kino organizacijos
Kategorija:Mėgėjiškas kinas Lietuvoje